rejauldu/bengali-wikipedia huggingface dataset:
তাহরুননেসা আহমেদ আবদুল্লাহ বাংলাদেশের একজন লেখক ও সমাজ কর্মী। তিনি বাংলাদেশের গ্রামাঞ্চলের নারীদের নিয়ে বিভিন্ন গবেষণা করেছেন এবং তাদের জীবনযাত্রার মানোন্নয়নে কাজ করেছেন। তিনি বাংলাদেশ পল্লী উন্নয়ন একাডেমীর সাথে যুক্ত ছিলেন।   জন্ম ও শিক্ষা  তাহরুননেসা আবদুল্লাহর জন্ম ১৯৩৭ সালের ২১ এপ্রিল এ তৎকালীন পূর্ববঙ্গের যশোর জেলার ঘোড়াগাছা গ্রামে। তার পিতা রফিউদ্দিন আহমেদ ছিলেন নামকরা উকিল, যিনি তার মেয়ের পড়াশোনার উপর অনেক গুরুত্ব দিতেন। তিনি ঢাকা বিশ্ববিদ্যালয়ের সমাজ কল্যাণ বিভাগের প্রথম ব্যাচের ছাত্রী ছিলেন। ১৯৬০ সালে সমাজ কল্যাণে এম.এ. ডিগ্রী লাভ করেন। পরবর্তীতে ১৯৬২ সালে লেবাননে আমেরিকান ইউনিভার্সিটি, বৈরুত থেকে গণস্বাস্থ্যে ডিপ্লোমা এবং এম.এস. ইন এগ্রিকালচার এক্সটেনশন এডুকেশন করেন আমেরিকার মিশিগান স্টেটস ইউনিভার্সিটি থেকে ১৯৬৮ সালে। পরে তিনি বর্তমান পল্লী উন্নয়ন একাডেমী (বার্ড) কুমিল্লায় প্রশিক্ষক হিসেবে যোগ দেন।  কর্মজীবন তিনি বয়স্ক নারী শিক্ষা, পুষ্টি এবং নারীদের কৃষি সংক্রান্ত কর্মকাণ্ডের পাশাপাশি সমবায়ের মাধ্যমে আয় বর্ধনের উপর প্রশিক্ষণ দেন। ১৯৭৪ এ পল্লী উন্নয়ন প্রকল্পের যুগম-পরিচালক হিসেবে নিয়োগ পান। তিনি প্রধানত নারী সমবায় সমিতি গঠন ও পরিবার পরিকল্পনা বিষয়ে কাজ করেন । ১৯৭৮ সালে বাংলাদেশের গ্রামীণ নারীদের পর্দা প্রথার থেকে বের করে নারী পুরুষের সমতার পথে যাত্রার নতুন দিগন্তে পথ প্রদর্শনের ভুমিকার জন্য রামোন ম্যাগসেসে পুরস্কার লাভ করেন। পি কে এস এফ ২৯ মার্চ ২০০৮ তারিখে তাকে আজীবন সম্মাননা প্রদান করে । বাংলাদেশের বাইরে ভারত, পাকিস্তান, শ্রীলঙ্কা এবং থাইল্যান্ডে কাজ করেন । সরকারী, আন্তর্জাতিক সংঘ, অসংখ্য প্রকল্পে বিভিন্ন পর্যায়ে সম্পৃক্ত ছিলেন। স্থানীয় সরকার কমিশন, নারী ও শিশু বিষয়ক মন্ত্রণালয়ে গুরুত্বপূর্ণ ভূমিকা পালন করেন। বর্তমানে তিনি ডেমোক্রেসিওয়াচ নামক এন.জি.ও.'র স্থানীয় সরকার বিষয়ক প্রকল্পের পরিচালকের দায়িত্ব পালন করছেন। এ ছাড়া তিনি ব্রাক, পিকেএসএফ, আশা, আইন সালিশ কেন্দ্র, গণ বিশ্ববিদ্যালয় সহ অনেক শিক্ষা ও সামাজিক উন্নয়ন মূলক প্রতিষ্ঠানের পরিচালনা পরিষদের সদস্য।  তিনি "Rural Women in Bangladesh: Prospects for Change" বইয়ের সহলেখক। তার অসংখ্য প্রবন্ধ প্রকাশিত হয়েছে স্থানীয় ও আন্তর্জাতিক জার্নালে। তিনি আইসিডিডিআর,বি এবং সিরডাপ জার্নালের সম্পাদক মন্ডলীর সদস্য। প্রচার বিমূখ তাহরুন নেসা আবদুল্লাহ নিরবে নিভৃতেই কাজ করতে পছন্দ করেন।   তথ্যসূত্র   বিষয়শ্রেণী:১৯৩৭-এ জন্ম বিষয়শ্রেণী:জীবিত ব্যক্তি বিষয়শ্রেণী:রামোন ম্যাগসেসে পুরস্কার বিজয়ী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী সমাজকর্মী বিষয়শ্রেণী:ইডেন মহিলা কলেজের প্রাক্তন শিক্ষার্থী বিষয়শ্রেণী:২০শ শতাব্দীর বাংলাদেশী লেখিকা
মধ্যএশীয় বৌদ্ধধর্ম প্রধানত মহাযান আকারে বিদ্যমান ছিল এবং ঐতিহাসিকভাবে বিশেষভাবে রেশম পথ বরাবর প্রচলিত ছিল। মধ্য এশিয়ায় বৌদ্ধধর্মের ইতিহাস সাধারণ যুগের প্রথম সহস্রাব্দে বৌদ্ধধর্মের রেশম পথে সংক্রমণের সাথে ঘনিষ্ঠভাবে জড়িত। বৌদ্ধধর্ম প্রাক ইসলামিক মধ্য এশিয়ায় আধিপত্য বিস্তার করেছিল। এটা যুক্তি দেওয়া হয়েছে যে ভারতীয় সংস্কৃতি ও ধর্মের বিস্তার, বিশেষ করে বৌদ্ধধর্ম যতদূর সোগদিয়া পর্যন্ত  সোগদিয়া থেকে গান্ধার পর্যন্ত অঞ্চলে কিদরাইতদের  শাসনের সাথে মিলে যায়।   তথ্যসূত্র    উৎস   Klimkeit, Hans-Joachim (1990). Buddhism in Turkish Central Asia, Numen 37, 53 - 69  Puri, B. N. (1987). Buddhism in Central Asia, Delhi: Motilal Banarsidass  Kudara, Kogi (2002). A Rough Sketch of Central Asian Buddhism, Pacific World 3rd series 4, 93–107  Kudara, Kogi (2002). The Buddhist Culture of the Old Uigur Peoples, Pacific World 3rd series 4, 183–195  Halkias, Georgios (2014). “When the Greeks Converted the Buddha: Asymmetrical Transfers of Knowledge in Indo-Greek Cultures.” , Leiden: Brill, 65–116.  বিষয়শ্রেণী:দেশ অনুযায়ী বৌদ্ধধর্ম বিষয়শ্রেণী:মধ্য এশিয়ায় ধর্ম বিষয়শ্রেণী:এশিয়ায় বৌদ্ধধর্মের ইতিহাস বিষয়শ্রেণী:রেশম পথ
তাসগাঁও () ভারতের মহারাষ্ট্র রাজ্যের সাঙ্গলি জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৬০ মিটার (১৮৩৭ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে তাসগাঁও শহরের জনসংখ্যা হল ৩৩,৪৩৫ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে তাসগাঁও এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
মোহাম্মদ ফজলী হোসেন (অজানা - ১০ সেপ্টেম্বর ২০১৭) একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের গণিত বিভাগের সাবেক অধ্যাপক এবং বিশ্ববিদ্যালয়টির ১১তম উপাচার্য। ১৯৫২ সালের মহান ভাষা আন্দোলনেও তিনি অংশগ্রহণ করেন।  জন্ম তিনি নোয়াখালীর চাটখিল উপজেলার হোসেনপুর গ্রামে জন্মগ্রহণ করেন।  শিক্ষাজীবন হোসেন ঢাকা বিশ্ববিদ্যালয়ের গণিত বিভাগের প্রাক্তন ছাত্র। ১৯৫৭ সালে তিনি ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) সাধারণ সম্পাদক (জিএস) ছিলেন।  কর্মজীবন ফজলী হোসেন ১৯৬৮ সালে চট্টগ্রাম বিশ্ববিদ্যালয়ের গণিত বিভাগের জ্যেষ্ঠ প্রভাষক হিসেবে যোগ দেন। দীর্ঘ কর্মজীবনে অধ্যাপনা পাশাপাশি তিনি চট্টগ্রাম বিশ্ববিদ্যালয়ের সিনেট ও সিন্ডিকেট সদস্য, বিজ্ঞান অনুষদের ডিন, হলের প্রাধ্যক্ষ, গণিত বিভাগের প্রধানসহ বিভিন্ন গুরুত্বপূর্ণ পদে দায়িত্ব পালন করেন।   ভাষা সৈনিক মোহাম্মদ ফজলী হোসেন ২০০১ সালের ১৪ ফেব্রুয়ারি থেকে ২০০২ সালের ২ ফেব্রুয়ারি পর্যন্ত চট্টগ্রাম বিশ্ববিদ্যালয়ের ১১তম উপাচার্য হিসেবে দায়িত্ব পালন করেন।  সদস্যপদ ফজলী হোসেন বাংলাদেশ বিজ্ঞান উন্নয়ন সমিতির সেকশন-৩ এবং বাংলাদেশ গণিত সমিতির সভাপতিসহ বিভিন্ন পেশাজীবী সংগঠনের সদস্য ছিলেন।  মৃত্যু তিনি ২০১৭ সালের ১০ সেপ্টেম্বর বার্ধক্যজনিত কারণে চট্টগ্রামে মৃত্যুবরণ করেন। মৃত্যুকালে তার বয়স হয়েছিল ৮৫ বছর।  তথ্যসূত্র  বিষয়শ্রেণী:বাংলাদেশী শিক্ষাবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:নোয়াখালী জেলার ব্যক্তি বিষয়শ্রেণী:চট্টগ্রাম বিশ্ববিদ্যালয়ের উপাচার্য বিষয়শ্রেণী:২০১৭-এ মৃত্যু
thumb|Sterculia foetida  thumb|লাল বিন্দু চিহ্নিত স্থানগুলোতে বাক্সবাদাম জন্মে থাকে  বাক্সবাদাম বা জংলিবাদাম, (), (বৈজ্ঞানিক নাম: Sterculia foetida) হচ্ছে নরম কাষ্ঠল বৃক্ষ যেটি ১১৫ ফুট পর্যন্ত লম্বা হতে পারে।"Sterculia Foetida - Meet the Plants - National Tropical Botanical Garden Plant Database." Sterculia Foetida - Meet the Plants - National Tropical Botanical Garden Plant Database. National Tropical Botanical Garden, n.d. Web. 08 Dec. 2013." ১৭৫৩ সালে কার্ল লিনিয়াস এই প্রজাতির বিবরণ দেন।  বিবরণ বাক্সবাদামের গঠন শিমুলের মতো। এদের পাতা করতলাকার-যৌগিক এবং শাখাবিন্যাস ভূসমান্তরালে হয়। এদের ছায়া হয় বেশি। বসন্তের প্রারম্ভেই বাক্সবাদামের শাখায় ফুল জন্মে। ফুলের পাপড়ি থাকে না। বৃন্তের বর্ণ লাল-হলুদ ও বেগুনিতে মেশানো হয়। ফল গুচ্ছবদ্ধ। একগুচ্ছে ৫ থেকে ২০টি ফলও দেখা যেতে পারে। কাঁচা ফল সবুজ বর্ণের। পাকলে রক্তিম বর্ণ ধারণ করে। ভাজা বীজ চিনাবাদামের স্বাদের সমতুল্য। কাঁচা বীজ বমির সৃষ্টি করে। বাকল থেকে দড়ির আঁশ পাওয়া যায়। বীজ থেকে তেলও হয়ে থাকে। প্রতিটি বাদামের ভেতরে  লম্বা ও কালো রঙের ১০ থেকে ১৫টি বীজ পাওয়া যায়।  তথ্যসূত্র  বিষয়শ্রেণী:চীনের উদ্ভিদ বিষয়শ্রেণী:ইন্দো-চীনের উদ্ভিদকুল বিষয়শ্রেণী:মালয়েশিয়ার উদ্ভিদ বিষয়শ্রেণী:ঘানার উদ্ভিদকুল বিষয়শ্রেণী:হাওয়াইয়ের উদ্ভিদ বিষয়শ্রেণী:অস্ট্রেলিয়ার উদ্ভিদ বিষয়শ্রেণী:মোজাম্বিকের উদ্ভিদকুল বিষয়শ্রেণী:টোগোর উদ্ভিদকুল বিষয়শ্রেণী:ভারতের উদ্ভিদ বিষয়শ্রেণী:ঘানার উদ্ভিদ বিষয়শ্রেণী:জৈব জ্বালানি
সেলাঙ্গর আন্তর্জাতিক ইসলামি বিশ্ববিদ্যালয় কলেজ () মালয়েশিয়ার একটি বেসরকারি বিশ্ববিদ্যালয় কলেজ। এটি সেলাঙ্গরের বাঙ্গি শহরের বন্দর সেরি পুত্রতে অবস্থিত। কলেজটি ২০০০ সালে বর্তমান স্থানে স্থানান্তরিত হয়, নতুন ক্যাম্পাসটি সেলাঙ্গরের শরফুদ্দিন আনুষ্ঠানিকভাবে উদ্ভোধন করেন।   অনুষদ এবং কেন্দ্র   স্নাতক শিক্ষা কেন্দ্র  ম্যাট্রিকুলেশন কেন্দ্র  অধ্যয়ন ও ইসলামী সভ্যতা অনুষদ  ব্যবস্থাপনা ও মুমালাহ অনুষদ  তথ্য বিজ্ঞান ও প্রযুক্তি অনুষদ  আধুনিক ভাষা ও যোগাযোগের অনুষদ  শিক্ষা অনুষদ  শরিয়াহ ও আইন অনুষদ   বহিঃসংযোগ   সেলাঙ্গর আন্তর্জাতিক ইসলামি বিশ্ববিদ্যালয় কলেজের ওয়েবসাইট  কেইআইএসের শিক্ষার্থীদের ই-প্রবেশদ্বার  বিষয়শ্রেণী:১৯৯৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:মালয়েশিয়ার শিক্ষা বিষয়শ্রেণী:মালয়েশিয়ার শিক্ষাপ্রতিষ্ঠান বিষয়শ্রেণী:১৯৯৫-এ মালয়েশিয়ায় প্রতিষ্ঠিত
আনাতোমি দ্যুন শ্যুত () জ্যুস্তিন ত্রিয়ে পরিচালিত ২০২৩ সালের ফরাসি আদালতকক্ষের নাট্য থ্রিলার চলচ্চিত্র। ত্রিয়ে ও আর্তুর হারারি যৌথভাবে এর চিত্রনাট্য লিখেছেন। এতে শ্রেষ্ঠাংশে অভিনয় করেছেন সান্ড্রা হ্যুলার, যিনি তার স্বামীর মৃত্যুর সাথে তার কোন সম্পর্ক নেই তা প্রমাণের চেষ্টারত আছেন এমন একজন লেখক চরিত্রে অভিনয় করেছেন।  ২০২৩ সালের ২১শে মে ৭৬তম কান চলচ্চিত্র উৎসবে চলচ্চিত্রটির উদ্বোধনী প্রদর্শনী হয় এবং সেখানে এটি পাল্ম দর ও পাল্ম ডগ পুরস্কার অর্জন করে ও কুইয়ার পাল্ম বিভাগে প্রতিযোগিতা করে। ল্য পাক্ত ২০২৩ সালের ২৩শে আগস্ট চলচ্চিত্রটি ফ্রান্সের প্রেক্ষাগৃহে মুক্তি দেয়। চলচ্চিত্রটি ত্রিয়ের পরিচালনা ও হ্যুলারের অভিনয়ের জন্য সমাদৃত হয় এবং ফ্রান্সে এক মিলিয়নের বেশি বিক্রীত হয়। এটি ন্যাশনাল বোর্ড অব রিভিউ পুরস্কারের শ্রেষ্ঠ আন্তর্জাতিক চলচ্চিত্র বিভাগে পুরস্কৃত হয় এবং ৮১তম গোল্ডেন গ্লোব পুরস্কারে শ্রেষ্ঠ নাট্যধর্মী চলচ্চিত্র-সহ তিনটি বিভাগে মনোনয়ন লাভ করে। এছাড়া চলচ্চিত্রটি ৯৬তম একাডেমি পুরস্কারে শ্রেষ্ঠ চলচ্চিত্র, শ্রেষ্ঠ পরিচালক (ত্রিয়ে) ও শ্রেষ্ঠ অভিনেত্রী (হ্যুলার)-সহ পাঁচটি বিভাগে মনোনয়ন লাভ করে এবং শ্রেষ্ঠ মৌলিক চিত্রনাট্য বিভাগে পুরস্কার অর্জন করে।   অভিনয়শিল্পীদল   সান্ড্রা হ্যুলার - সান্ড্রা ভয়টার  সোয়ান আর্লোদ - ভিনসেন্ত রেঞ্জি  মিলো মাচাদো-গ্রেনার - দানিয়েল মালেস্কি  অঁতোয়ান রেনার্তজ - প্রধান কূসলী  সামুয়েল থেইস - সামুয়েল মালেস্কি  জেনি বেথ - মার্গ বের্গার  সাদিয়া বেন্তেব - নুর  কামিল রাদারফোর্ড - জোয়ে সোলিদর  অ্যান রটজার - সভাপতি  সোফি ফিলিয়েরেস - মনিকা  মুক্তি ২০২৩ সালের ২১শে মে ৭৬তম কান চলচ্চিত্র উৎসবে আনাতোমি দ্যুন শ্যুত চলচ্চিত্রের উদ্বোধনী প্রদর্শনী হয়। ল্য পাক্ত ২০২৩ সালের ২৩শে আগস্ট ফ্রান্সের প্রেক্ষাগৃহে চলচ্চিত্রটি মুক্তি দেয়। এটি ২০২৩ সালের ১৩ই আগস্ট ২৭তম লিমা চলচ্চিত্র উৎসবের সমাদৃত শাখায় প্রদর্শিত হয়। এছাড়া এটি ২৮তম বুসান আন্তর্জাতিক চলচ্চিত্র উৎসবের "আইকন" শাখায় আমন্ত্রিত হয় এবং ২০২৩ সালের ৮ই অক্টোবর প্রদর্শিত হয়।  ২০২৩ সালের মে মাসে নিয়ন চলচ্চিত্রটি উত্তর আমেরিকায় পরিবেশনার স্বত্ব লাভ করে। নিয়ন ২০২৩ সালের ১৩ই অক্টোবর মার্কিন যুক্তরাষ্ট্রের প্রেক্ষাগৃহে সীমিত পরিসরে মুক্তি দেয় এবং পরের সপ্তাহে অধিক প্রেক্ষাগৃহে মুক্তি দেয়। ২০২৩ সালের সেপ্টেম্বর মাসে লায়ন্সগেট ইউকে যুক্তরাজ্যে ও পিকচারহাউজ এন্টারটেইনমেন্ট আয়ারল্যান্ডে চলচ্চিত্রটি পরিবেশনার স্বত্ব লাভ করে এবং ২০২৩ সালের ১০ই নভেম্বর মুক্তি দেয়।   তথ্যসূত্র    বহিঃসংযোগ       ইউনিফ্রান্স-এ Anatomy of a Fall  সিনেইউরোপা-এ Anatomy of a Fall  কান চলচ্চিত্র উৎসবে Anatomy of a Fall    বিষয়শ্রেণী:২০২৩-এর চলচ্চিত্র বিষয়শ্রেণী:২০২৩-এর এলজিবিটিকিউ সম্পর্কিত চলচ্চিত্র বিষয়শ্রেণী:২০২৩-এর স্বাধীন চলচ্চিত্র বিষয়শ্রেণী:২০২০-এর দশকের আইনি নাট্য চলচ্চিত্র বিষয়শ্রেণী:২০২০-এর দশকের ফরাসি চলচ্চিত্র বিষয়শ্রেণী:২০২০-এর দশকের ফরাসি ভাষার চলচ্চিত্র বিষয়শ্রেণী:ইংরেজি ভাষার ফরাসি চলচ্চিত্র বিষয়শ্রেণী:জার্মান ভাষার ফরাসি চলচ্চিত্র বিষয়শ্রেণী:ফরাসি এলজিবিটিকিউ সম্পর্কিত চলচ্চিত্র বিষয়শ্রেণী:জ্যুস্তিন ত্রিয়ে পরিচালিত চলচ্চিত্র বিষয়শ্রেণী:এলজিবিটিকিউ সম্পর্কিত থ্রিলার চলচ্চিত্র বিষয়শ্রেণী:প্যারিসে ধারণকৃত চলচ্চিত্র বিষয়শ্রেণী:লেখক সম্পর্কে চলচ্চিত্র বিষয়শ্রেণী:ফ্রান্সের নারী সম্পর্কে চলচ্চিত্র বিষয়শ্রেণী:পাল্ম দর বিজয়ী বিষয়শ্রেণী:শ্রেষ্ঠ চলচ্চিত্র বিভাগে ইউরোপীয় চলচ্চিত্র পুরস্কার বিজয়ী বিষয়শ্রেণী:শ্রেষ্ঠ চলচ্চিত্র বিভাগে সেজার পুরস্কার বিজয়ী বিষয়শ্রেণী:ইংরেজি ভাষার নাট্য চলচ্চিত্র
থাম্ব|টোংকাটসু টোংকাটসু বা টনকাতসু যার আক্ষরিক অর্থ হল শুয়োরের মাংসের কাটলেট, এটি একটি জাপানি খাবার। এই পদটি আসলে একটি শূকরের মাংসের কাটলেট যেটি তেলে কড়া ভাজা করে তৈরি করা হয়। কাটলেটটি খাস্তা ও মুচমুচে করতে শুয়োরের মাংসের টুকরোর উপর প্যানকো বা পাউরুটির টুকরোর প্রলেপ লাগানো হয় এবং তারপর সেটিকে তেলে কড়া ভাজা করা হয়। এর দুটি প্রধান প্রকার হল ফিলে এবং কটি।   উনিশ শতকের শেষের দিকে মেইজি যুগে জাপানে টনকাতসুর উদ্ভব হয়েছিল, এটি ইউরোপীয় ধাঁচের রুটি এবং ভাজা মাংসের কাটলেট এই দুই রন্ধনপ্রনালীর মিশ্রণে সৃষ্ট একটি খাবার। ইউরোপীয় কাতসুরেৎসু (কাটলেট) সাধারণত গরুর মাংস দিয়ে তৈরি করা হতো। ১৮৯৯ সালে জাপানের টোকিওতে রেনগেই নামে ইউরোপীয়-শৈলীর খাবার পরিবেশনকারী একটি রেস্টুরেন্টে শুয়োরের মাংসের কাটলেট তৈরি করা হয়েছিল। এটি এক ধরনের ইয়োশোকু ও ইউরোপীয় রন্ধন প্রনালীর জাপানি সংস্করণ যা উনিশ শতকের শেষের দিকে এবং কুড়ি শতকের প্রথম দিকে উদ্ভাবিত হয়েছিল। একে কাতসুরেতসু বা কেবল কাতসু বলা হত।  টোংকাটসু তৈরির প্রধান উপাদান হল শূকরের মাংস। মাংসটিতে সাধারণত লবণ ও মরিচ মাখিয়ে ও তার উপর হালকাভাবে ময়দার প্রলেপ দিয়ে করে রাখা হয়। তারপর ফেটানো ডিমে ডুবিয়ে প্যানকো বা পাউরুটির টুকরোর প্রলেপ দিয়ে মাংসের টুকড়োটি কড়া ভাজা করা হয়।  ভাজা হয়ে যাওয়ার পর টনকাতসুকে টুকরো টুকরো করে কাটা হয় এবং সাধারণত কাটা বাঁধাকপি দিয়ে পরিবেশন করা হয়।  একে সাধারণত টোনকাতসু সস বা সহজভাবে সোসু (সস), কারাশি (সরিষা), এবং সম্ভবত লেবুর টুকরোর সাথে খাওয়া হয়। সাধারণত ভাত, মিসো স্যুপ এবং সুকেমোনোর সাথে টনকাতসু পরিবেশন করা হয় এবং চপস্টিক দিয়ে খাওয়া হয়। টনকাতসু সসের পরিবর্তে পঞ্জু এবং কুচি করা ডাইকনের সাথেও এটি পরিবেশন করা যেতে পারে।  নাগোয়া এবং আশেপাশের এলাকায়, মিসো কাতসু এবং টোনকাটসু বলে বিভিন্ন ধরনের খাবার প্রচলিত আছে যা হ্যাচো মিসো নামক সস দিয়ে খাওয়া হয়।   তথ্যসূত্র   বিষয়শ্রেণী:স্যান্ডউইচ বিষয়শ্রেণী:ডুবোতেলে ভাজা খাবার বিষয়শ্রেণী:জাপানি ভাষার লেখা থাকা নিবন্ধ
অল ইন্ডিয়া মুসলিম স্টুডেন্টস ফেডারেশন (এআইএমএসএফ) ছিল একটি ভারতীয় মুসলিম ছাত্র ইউনিয়ন যা নিখিল ভারত মুসলিম লীগের সাথে যুক্ত। ১৯৩৭ সালে সর্বভারতীয় ছাত্র ফেডারেশন থেকে বিচ্ছিন্ন হয়ে, ১৯৪১ সালে মহম্মদ আলী জিন্নাহর পৃষ্ঠপোষকতায় সংগঠনটি তার বোন ফাতিমা জিন্নাহ দ্বারা সংগঠিত হয় এবং পাকিস্তান আন্দোলনের একটি গুরুত্বপূর্ণ অংশ হয়ে ওঠে। প্রখ্যাত ইসলামী পণ্ডিত ডঃ ইসরার আহমেদ হাই স্কুলের ছাত্র হিসেবেও এই মুসলিম স্টুডেন্টস ফেডারেশনের অংশ ছিলেন।   আরও পড়ুন   নিখিল ভারত মুসলিম লীগ  তথ্যসূত্র         বিষয়শ্রেণী:১৯৩৭-এ ব্রিটিশ ভারতে প্রতিষ্ঠিত বিষয়শ্রেণী:রাজনৈতিক দলের ছাত্র শাখা বিষয়শ্রেণী:পাকিস্তান আন্দোলন বিষয়শ্রেণী:মুসলিম লীগ
অ্যাপোলো ইমপেরিয়াল হসপিটালস (ইমপেরিয়াল হাসপাতাল নামেও পরিচিত) বাংলাদেশের চট্টগ্রামে অবস্থিত একটি বেসরকারি হাসপাতাল। এটি ইমপেরিয়াল হসপিটাল লিমিটেড এর মালিকানাধীন একটি প্রতিষ্ঠান। ২০১৯ সালে ভারতীয় কার্ডিয়াক সার্জন এবং উদ্যোক্তা দেবি শেঠির উপস্থিতিতে উদ্বোধনী অনুষ্ঠানের মাধ্যমে হাসপালতালটিকে জনসাধারণের জন্য উন্মুক্ত করা হয়।    ইতিহাস এবং পটভূমি  ইমপেরিয়াল হাসপাতাল লিমিটেড নির্মাণের জন্য চট্টগ্রাম চক্ষু হাসপাতাল ও প্রশিক্ষণ বোর্ড ট্রাস্ট ৮০০ কোটি টাকা (৯৫ মিলিয়ন মার্কিন ডলার) এবং বিশ্বব্যাংক ২০০ কোটি টাকা (২৪ মিলিয়ন মার্কিন ডলার) বিনিয়োগ করে।  ২০১৫ সালে হাসপাতাল কর্তৃপক্ষ একটি অস্ট্রিয়া ভিত্তিক ভেমেড ইঞ্জিনিয়ারিং জিএমবিএইচ এবং কো কেজি নামক স্বাস্থ্যসেবা বিষয়ক পরামর্শদাতা গ্রুপের সাথে একটি চুক্তি স্বাক্ষর করে।  হাসপাতালের নকশা মার্কিন যুক্তরাষ্ট্র ভিত্তিক কাপলান ম্যাকলফলিন ডিয়াজ (কেএমডি) নামক স্বাস্থ্যসেবা বিষয়ক স্থাপত্য ও প্রকৌশল পরামর্শক সংস্থা দ্বারা তৈরি করা হয়েছিল। প্রায়  জমি  মেডিকেল কমপ্লেক্স নির্মাণের জন্য সংরক্ষিত করা হয়েছিল।  ২০২২ সালে চেন্নাইয়ের অ্যাপোলো হসপিটাল গ্রুপের সাথে অংশীদারিত্বের মাধ্যমে এটিকে অ্যাপোলো ইমপেরিয়াল হাসপাতাল নামে নামকরণ করা হয়। এর মাধ্যমে এটি হাসপাতাল পরিচালনা করবে।   চিকিৎসা সুবিধা  হাসপাতালটি উন্নত চিকিৎসা সরঞ্জামসহ চারটি আন্তঃসংযোগযুক্ত পাঁচটি ভবন দ্বারা নির্মাণ করা হয়েছে। এটি  এলাকা জুড়ে বিস্তৃত এবং এতে ৩৭৫ টি শয্যা আছে।  হাসপাতালের অন্যান্য সুবিধাগুলো হলো:    ৮৮ টি একক কেবিন     ৭৬ টি যুগল কেবিন    ১৪ টি মডিউল অপারেশন কক্ষ    ১৬ টি নার্স স্টেশন    ৬২ টি বহির্মুখী বিভাগের রোগীদের সেবা প্রদান কক্ষ    ৬৪ টি ক্রিটিক্যাল কেয়ার বিশিষ্ট শয্যা    ৪৪ টি নবজাতকদের জন্য নির্ধারিত শয্যা    ৪৪ টি নবজাতক নিবিড় পরিচর্যা কেন্দ্র    ৮ টি পেডিয়াট্রিক নিবিড় পরিচর্যা কেন্দ্র (আইসিইউ)।  চিত্রশালা    তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:২০১৯-এ বাংলাদেশে প্রতিষ্ঠিত বিষয়শ্রেণী:চট্টগ্রামের হাসপাতাল বিষয়শ্রেণী:বাংলাদেশের বেসরকারি হাসপাতাল বিষয়শ্রেণী:চিকিৎসা সেবা বিষয়শ্রেণী:২০১৯-এ প্রতিষ্ঠিত হাসপাতাল
চাকমারকূল বাংলাদেশের কক্সবাজার জেলার অন্তর্গত রামু উপজেলার একটি ইউনিয়ন।   আয়তন  চাকমারকূল ইউনিয়নের আয়তন ৮৭৪ একর (৩.৫৪ বর্গ কিলোমিটার)। এটি রামু উপজেলার সবচেয়ে ছোট ইউনিয়ন।   জনসংখ্যা  ২০১১ সালের পরিসংখ্যান অনুযায়ী চাকমারকূল ইউনিয়নের লোকসংখ্যা ১১,৮৪৫ জন। এর মধ্যে পুরুষ ৬,১৮৭ জন এবং মহিলা ৫,৬৫৮ জন।   অবস্থান ও সীমানা  রামু উপজেলার সম্পূর্ণ মধ্যাংশে চাকমারকূল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২ কিলোমিটার। এ ইউনিয়নের উত্তরে জোয়ারিয়ানালা ইউনিয়ন, পূর্বে জোয়ারিয়ানালা ইউনিয়ন ও ফতেখাঁরকূল ইউনিয়ন, দক্ষিণে রাজারকূল ইউনিয়ন ও দক্ষিণ মিঠাছড়ি ইউনিয়ন এবং পশ্চিমে কক্সবাজার সদর উপজেলার ঝিলংজা ইউনিয়ন ও পাটালি মাছুয়াখালী ইউনিয়ন অবস্থিত।   ইতিহাস  ১৯৯৩ সালের ১১ মার্চ বৃহত্তর জোয়ারিয়ানালা ইউনিয়নকে বিভক্ত করে চাকমারকূল ইউনিয়ন ও রশিদনগর ইউনিয়ন গঠন করা হয়।   প্রশাসনিক কাঠামো  চাকমারকূল ইউনিয়ন রামু উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এ ইউনিয়নের গ্রামগুলো হল:  উত্তর চাকমারকূল  পশ্চিম চাকমারকূল  জারাইলতলী  পশ্চিম মোহাম্মদপুরা  পূর্ব মোহাম্মদপুরা  শ্রীমুরা  দক্ষিণ চাকমারকূল   শিক্ষা ব্যবস্থা  চাকমারকূল ইউনিয়নের সাক্ষরতার হার ৪০%। এ ইউনিয়নে ২টি মাধ্যমিক বিদ্যালয়, ২টি দাখিল মাদ্রাসা ও ৫টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  জারাইলতলী উচ্চ বিদ্যালয়  চাকমারকুল উচ্চ বিদ্যালয়  মাদ্রাসা  ★আল-জামিয়া আল-ইসলামিয়া দারুল উলুম চাকমারকুল,রামু  আবু বকর সিদ্দিকী ইসলামিয়া বালিকা দাখিল মাদ্রাসা  তামিরুল উম্মাহ ইসলামিয়া দাখিল মাদ্রাসা  প্রাথমিক বিদ্যালয়  জারাইলতলী সরকারি প্রাথমিক বিদ্যালয়  দক্ষিণ চাকমারকূল সরকারি প্রাথমিক বিদ্যালয়  পশ্চিম চাকমারকূল সরকারি প্রাথমিক বিদ্যালয়  পূর্ব মোহাম্মদপুরা সরকারি প্রাথমিক বিদ্যালয়  শ্রীমুরা সরকারি প্রাথমিক বিদ্যালয় http://180.211.137.51:321/DashboardunionN.aspx?div=4&dis=412&thana=41204&union=05   যোগাযোগ ব্যবস্থা  চাকমারকূল ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।   খাল ও নদী  চাকমারকূল ইউনিয়নের দক্ষিণ প্রান্ত দিয়ে প্রবাহিত হচ্ছে বাঁকখালী নদী। এছাড়া রয়েছে ফারি খাল।   হাট-বাজার  চাকমারকূল ইউনিয়নের প্রধান হাট-বাজার হল কলঘর বাজার।   জনপ্রতিনিধি   বর্তমান চেয়ারম্যান: নুরুল ইসলাম সিকদার   আরও দেখুন   রামু উপজেলা  রামু থানা  কক্সবাজার জেলা   তথ্যসূত্র    বহিঃসংযোগ   বিষয়শ্রেণী:রামু উপজেলার ইউনিয়ন
হজসনের উড়ন্ত কাঠবিড়ালী() (বৈজ্ঞানিক নাম:Petaurista magnificus) হচ্ছে Petaurista গণের একটি বড় উড়ন্ত কাঠবিড়ালী।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: স্তন্যপায়ী, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ৩৫-৩৬।  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯১  বর্ণনা হজসনের উড়ন্ত কাঠবিড়ালি একটি বড় কাঠবিড়ালি, যার হাত পায়ের মাঝের ত্বক ও লেজের তলের ত্বক স্থিতিস্থাপক। কান পাতলা ক্ল্যাড বিশিষ্ট ও মাঝারি গড়নের। এদের বছরের বিভিন্ন সময়ে পিঠের রঙের তারতম্য হয়। প্রাপ্তবয়স্ক কাঠবিড়ালির মাথাসহ দেহের দৈর্ঘ্য ৪৫ সেমি এবং লেজ ৬০ সেমি।  বিস্তৃতি হজসনের উড়ন্ত কাঠবিড়ালি বাংলাদেশ ছাড়াও ভুটান, ভারত ও নেপালে পাওয়া যায়।  আরো দেখুন  বাংলাদেশের স্তন্যপায়ী প্রাণীর তালিকা   তথ্যসূত্র   বিষয়শ্রেণী:ভারতের স্তন্যপায়ী বিষয়শ্রেণী:বাংলাদেশের স্তন্যপায়ী বিষয়শ্রেণী:নেপালের স্তন্যপায়ী বিষয়শ্রেণী:ভুটানের স্তন্যপায়ী বিষয়শ্রেণী:কাঠবিড়ালি বিষয়শ্রেণী:মেরুদণ্ডী প্রাণী বিষয়শ্রেণী:১৮৩৬-এ বর্ণিত স্তন্যপায়ী বিষয়শ্রেণী:ভারতের তীক্ষ্ণদন্তী বিষয়শ্রেণী:চীনের তীক্ষ্ণদন্তী বিষয়শ্রেণী:বার্মার স্তন্যপায়ী বিষয়শ্রেণী:তিব্বতের প্রাণিকুল বিষয়শ্রেণী:ব্রায়ান হজসন কর্তৃক নামকরণকৃত ট্যাক্সা
This template creates a header to be used with succession boxes for sporting positions.   ব্যবহার    পরামিতি ছাড়া    The template defaults to    if no parameter is given. In the following table, the first column contains the header and the second column shows the template call used to create it.  | {{s-sports}}   পরামিতিসহ   The format is {{s-sports|parameter}}, where parameter is replaced by one of the parameter names shown in the following table. The first column displays the header and the second column contains the parameter name.  | gaa  | oly  | woly  | ufc  | ruc  | run   উদাহরণ   From the Mickey Harte article: {{s-start}} {{s-sports|gaa}} {{s-bef|before=[[Joe Kernan (GAA)|Joe Kernan]]}} {{s-ttl|title=[[All-Ireland Senior Football Championship|All-Ireland]]-winning <br>'''football manager|years='''2003}} {{s-aft|after=[[Jack O'Connor (GAA)|Jack O'Connor]]}} {{s-end}}   আরও দেখুন   Documentation for creating succession boxes can be found at Template:S-start. বিষয়শ্রেণী:মুদ্রণ বহির্ভূত
বিবির পারা কন্তারলা বা বেঁচে আছি গল্পটা বলব বলে নোবেলবিজয়ী কলম্বিয়ান সাহিত্যিক গাব্রিয়েল গার্সিয়া মার্কেসের একটি আত্মজীবনী।  গ্রন্থটি ২০০২ খ্রিষ্টাব্দে প্রথম স্প্যানিশ ভাষায় প্রকাশিত হয়। পরে এডিথ গ্রসম্যান অনুদিত বইটি পেঙ্গুইন বুকস প্রকাশ করে ২০০৩ সালে। এর বাংলা অনুবাদটি প্রকাশ করেছে ঢাকা থেকে ঐতিহ্য। অনুবাদ করেছেন তপন শাহেদ।  মার্কেজের জন্ম থেকে ২৮ বছর বয়স পর্যন্ত ঘটনাবলী এই বইয়ে অন্তর্ভুক্ত করা হয়েছে। লাতিন আমেরিকার ইতিহাস ও সংস্কৃতির মতই মার্কেসের ব্যক্তিগত জীবন বৈচিত্র্যময়। নানার বর্ণাঢ্য জীবন, ব্যক্তিত্ব ও ভালবাসা মার্কেজের জীবনে গভীর ছাপ ফেলেছে। কলম্বিয়ার রক্তাক্ত ইতিহাসের মধ্যে বেড়ে ওঠা মার্কেজের ব্যক্তিগত জীবনের ভীতি, বাবা-মার দারিদ্র্য এবং তার বিরুদ্ধে সংগ্রাম, সাহিত্যের জন্য তার উন্মত্ততা ও আত্মোৎসর্গ, তৃপ্তিহীন যৌনজীবনের বিশদ ছবি উঠে এসেছে এ গ্রন্থে।  মার্কেস বিংশ শতাব্দীর শেষভাগে এসে আত্মজীবনী লেখার সিদ্ধান্ত নেন। এই সিদ্ধান্তেরই ফলশ্রুতি বিবির পারা কন্তারলা।, কিন্তু মার্কেস চেযেছিলেন মোট তিন খণ্ডে আত্মজীবনী লিখবেন। এটি প্রথম খণ্ড। কিন্তু ক্যান্সারে আক্রান্ত হওয়ার কারণে তিনি পরবর্তী খণ্ডদ্বয় রচনা করে যেতে পারেন নি।   বহিঃসংযোগ   গ্রন্থের সারসংক্ষেপ     বিষয়শ্রেণী:২০০২-এর বই বিষয়শ্রেণী:আত্মজীবনী বিষয়শ্রেণী:হিস্পানি সাহিত্য বিষয়শ্রেণী:কলম্বিয়ার সাহিত্য বিষয়শ্রেণী:গাব্রিয়েল গার্সিয়া মার্কেসের বই
ছয়গাঁও জমিদার বাড়ি বাংলাদেশ এর শরীয়তপুর জেলার ভেদরগঞ্জ উপজেলার ছয়গাঁও গ্রামে অবস্থিত এক ঐতিহাসিক জমিদার বাড়ি।  ইতিহাস কবে নাগাদ এবং কার দ্বারা জমিদার বংশ বা জমিদার বাড়িটি প্রতিষ্ঠিত হয়েছে। তার কোনো সঠিক তথ্য জানা যায়নি। তবে ব্রিটিশ বিরোধী আন্দোলন ও ভারতের স্বাধীনতাকামী কয়েকজন প্রখ্যাত নেতার আবাসস্থল ছিল এই জমিদার বাড়িটি। অর্থাৎ তারা এই জমিদার বংশধর ছিলেন। যার ফলস্বরূপ ১৯৩০ - ১৯৩৪ সাল পর্যন্ত এখানে ভারত ব্রিটিশ সরকারের সেনাঘাটি ছিল।  অবকাঠামো সুন্দর ও নান্দনিক ডিজাইনের একটি দ্বিতল ভবন রয়েছে।  বর্তমান অবস্থা জমিদার বাড়ির ভবনটি এখনো বেশ ভালো অবস্থায় টিকে রয়েছে।  তথ্যসূত্র  বিষয়শ্রেণী:শরীয়তপুর জেলার দর্শনীয় স্থান বিষয়শ্রেণী:ঐতিহাসিক স্থান
ম্যাকবুক এয়ার হল ম্যাক ল্যাপটপ কম্পিউটারের একটি লাইন যা ২০০৮ সাল থেকে অ্যাপল দ্বারা তৈরি এবং তৈরি করা হচ্ছে। এটি একটি পাতলা, হালকা কাঠামোর সাথে একটি মেশিনযুক্ত অ্যালুমিনিয়াম কেস ব্যবহার করে তৈরি করা হয়েছে এবং বর্তমানে এটি ১৩-ইঞ্চি বা ১৫-ইঞ্চি স্ক্রিনের। ২০১২ সালে মূল ম্যাকবুক লাইনটি বন্ধ করার পর থেকে ম্যাকবুক এয়ারের বৃহত্তর, উচ্চ-পারফরম্যান্স ম্যাকবুক প্রো-এর তুলনায় কম দাম এটিকে অ্যাপলের এন্ট্রি-লেভেল নোটবুকে পরিণত করেছে।  পূর্ণ-আকারের কীবোর্ড সহ একটি প্রিমিয়াম আল্ট্রাপোর্টেবল, ম্যাকবুক এয়ারে কোনও অপটিক্যাল ডিস্ক ড্রাইভ বা একাধিক ইন্টারফেস পোর্ট নেই যা বৃহত্তর ল্যাপটপে সাধারণ ছিল। এটি একটি ল্যাপটপ বিভাগ তৈরি করেছে যা আল্ট্রাবুক নামে পরিচিতি লাভ করে।   ইন্টেল-ভিত্তিক    ইউনিবডি (২০০৮-২০০৯)  বাম|থাম্ব|225x225পিক্সেল|২০০৮ সালের অ্যাপলের মূল ভাষণে স্টিভ জবস প্রথম ম্যাকবুক এয়ার দেখাচ্ছেন   টেপার্ড ইউনিবডি (২০১০–২০১৭)  থাম্ব|ম্যাকবুক এয়ারের বাম দিক (২০১২ সালের মাঝামাঝি)। বাম থেকে ডানে, ম্যাগসেফ ২ পাওয়ার সংযোগকারী, ইউএসবি পোর্ট, হেডফোন জ্যাক এবং অন্তর্নির্মিত মাইক্রোফোন।   রেটিনা (২০১৮–২০২০)  থাম্ব|রেটিনা ম্যাকবুক এয়ার (২০১৮)   আপেল সিলিকন    এম১ (২০২০–২০২৪)  থাম্ব|ম্যাকবুক এয়ার (M1, 2020) এর ডিজাইন তার ইন্টেল পূর্বসূরীর মতোই। থাম্ব|একটি MacBook Air (15-ইঞ্চি, M2, 2023) যা macOS Ventura চালাচ্ছে   সমর্থিত অপারেটিং সিস্টেম    ম্যাকওএস    বুট ক্যাম্পের মাধ্যমে উইন্ডোজ (শুধুমাত্র ইন্টেল)    বর্তমান লাইনআপ    আরো দেখুন    ম্যাকবুক  ম্যাকবুক (১২-ইঞ্চি)  ম্যাকবুক প্রো  আইবুক   মন্তব্য    তথ্যসূত্র   বিষয়শ্রেণী:২০০৮-এ প্রবর্তিত পণ্য বিষয়শ্রেণী:২০০৮-এ কম্পিউটার সম্পর্কিত প্রবর্তন বিষয়শ্রেণী:ম্যাকবুক
১৫নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।   আয়তন  সিলেট সিটি কর্পোরেশনের ১৫নং ওয়ার্ডের আয়তন ০.৯২ বর্গ কিলোমিটার।   জনসংখ্যা  ২০১১ সালের আদমশুমারি অনুযায়ী ১৫নং ওয়ার্ডের জনসংখ্যা ১৯,০৭৬ জন। এর মধ্যে পুরুষ ১১,৮৩১ জন এবং মহিলা ৭,২৪৫ জন। মোট পরিবার ৩,৮২৬টি।   অবস্থান ও সীমানা    প্রশাসনিক কাঠামো  সিলেট সিটি কর্পোরেশনের আওতাধীন ১৫নং ওয়ার্ডের প্রশাসনিক কার্যক্রম কোতোয়ালী থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।   শিক্ষা  ২০১১ সালের আদমশুমারি অনুযায়ী ১৫নং ওয়ার্ডের উপজেলার সাক্ষরতার হার ৭৪.৬%।   আরও দেখুন   কোতোয়ালী থানা, সিলেট  সিলেট সিটি কর্পোরেশন  সিলেট জেলা   তথ্যসূত্র    বহিঃসংযোগ   বিষয়শ্রেণী:সিলেট সিটি কর্পোরেশনের ওয়ার্ড